User talk:Giwtapan

Είμαι απόφοιτη Βιολόγος και μεταπτυχιακή φοιτήτρια του ΔΠΜΣ "Διδακτική της Βιολογίας". Μου αρέσει να αλληλεπιδρώ με τα παιδιά και να ανακαλύπτουμε μαζί τη νέα γνώση, γι' αυτό και θέλω να ασχοληθώ με την εκπαίδευση. Tα τελευταία χρόνια, στον ελεύθερο χρόνο μου, ασχολούμαι με το crossfit.

Γιατί οι ΤΠΕ βοηθούν στη Διδακτική της Βιολογίας;
Η Τεχνολογία Πληροφοριών και Επικοινωνίας (ΤΠΕ) έχει συμβάλλει σημαντικά στη Διδακτική της Βιολογίας. Πιο συγκεκριμένα, μέσω των ΤΠΕ, το μάθημα της Βιολογίας γίνεται πιο διαδραστικό και, σαφώς, πιο κατανοητό. Η ικανότητα απεικόνισης δομών 3d είναι μια σημαντική και θεμελιώδης δεξιότητα σε πολλούς κλάδους της Βιολογίας, όπως για παράδειγμα στη Μοριακή Βιολογία και τη Βιοχημεία. Στις τάξεις του Γυμνασίου και του Λυκείου, οι μαθητές είναι δύσκολο να κατανοήσουν την τρισδιάστατη μορφή του κυττάρου με τη βοήθεια μόνο του σχολικού βιβλίου. Μέσω των ΤΠΕ, μπορούν να παρασταθούν οι τρισδιάστατες δομές ενός κυττάρου με ρεαλιστικά μοντέλα και animations. Είναι ξεκάθαρο, λοιπόν, ότι οι ΤΠΕ βοηθούν τους εκπαιδευτικούς στην επιτυχημένη μεταλλαμπάδευση των εννοιών της Επιστήμης της Βιολογίας.